cyanic-selkie/wikianc huggingface dataset:
Decoupage
Decoupage (eller découpage) er en dekorasjonsteknikk der motiver rives eller klippes ut, spesielt fra servietter. Teknikken kan brukes til å dekorere alle malbare flater, som lerret, tre- og pappesker, og lignenge. Den er i slekt med kunstarten collage, og kan fungere som det, ved at samme lakk kan brukes til å lime verket sammen. Det er vanlig å kjøpe og bruke en spesiell lakk, men dette er ikke helt nødvendig, siden enhver litt tykk klarlakk kan brukes.
Fremgangsmåte som dekorering
Lakken fungerer som både lakk og lim. De eventuelle hvite lagene på servietten fjernes, det er kun dekorsiden som brukes. Riving istedenfor klipping gir mindre markant overgang fra bunn til motiv, men en må passe på at papirfargen ikke vises på uønskede steder. Først pensles et tynt lag med lakken/limen på gjenstanden som skal dekoreres. Motivet strykes på, fra midten og ut mot kantene, ved bruk av fingrene, flat pensel eller en liten rulle. Dersom det kommer luftbobler, stikkes eller skjæres det et lite hull og tas på litt lakk, før det festes. Etter at laget er tørket, lakkes det på ett til to lag til, men lakken må tørke før neste lag tas på. Decoupage lakk finnes i matt, blank eller sølvglitter.
Nanling
Nanling kan være:
Loveless
Loveless er et musikkalbum av shoegaze-bandet My Bloody Valentine. Det kom ut i november 1991 til fantastiske kritikker. Innspillingsprosessen, ledet av perfeksjonisten Kevin Shields, tok svært lang tid og ruinerte nesten MBVs plateselkap, Creation. MBV skiftet kort etter til et annet selskap.
Pitchfork Media har kåret Loveless til 1990-tallets nest beste album. «Soon» og «Only Shallow» er de mest kjente sangene på albumet.
Völklingen-Fenne kraftverk
Völklingen-Fenne kraftverk er et varmekraftverk i delstaten Saarland i det vestre Tyskland. Det har en installert produksjonskapasitet på 407 MW, fordelt på 2 blokker levert av Siemens.
Anlegget ble påbegynt omkring 1980 og stod ferdig i 1989. Brenselkilden er kull. Operatør er energiselskapet STEAG AG.
Benedikt Waldeck
Franz Leo Benedikt Waldeck (født 31. juli 1802 i Münster, død 12. mai 1870 i Berlin) var en tysk (prøyssisk) politiker og den førende representanten for sosialliberalismen i kongeriket Preussen under og etter marsrevolusjonen i 1848–1849.
Waldeck var medlem av Den prøyssiske nasjonalforsamlingen i 1848, og hadde stor innflytelse på utkastet til ny konstitusjon (Charte Waldeck). Etter å ha blitt tvunget til å trekke seg fra politikken i den reaksjonære æra, ble han i 1860-årene en førende figur for Deutsche Fortschrittspartei og en av de viktigste innenrikspolitiske motstandere til Otto von Bismarck. Waldeck var katolikk og bekjente seg til prinsippet om folkesuverenitet. Han gikk inn for et konstitusjonelt demokrati og gikk under tilnavnet «De prøyssiske demokratenes tenker» («Kopf der preussischen Demokraten»).
Han regnes av Arbeitsgemeinschaft Orte der Demokratiegeschichte som en av de viktigste personer, som i løpet av de siste 200 år, har bidratt til dannelsen av demokratiet i Tyskland.
Ian Murdock
Ian Murdock (født 28. april 1973 i Konstanz i Baden-Württemberg i Tyskland, død 28. desember 2015 i San Francisco, California, USA ) var en tyskfødt amerikansk informatiker, ingeniør og programmerer. I 1991 tok han sin avgangseksamen ved William Henry Harrison High School før han fortsatte studiene ved Purdue University i Indiana og tok bachelorgrad i datavitenskap i 1996. Murdock er mest kjent som grunnlegger av Linuxdistribusjonen Debian som ble lansert 16. august 1993. Navnet Debian er et teleskopord som er dannet av fornavnet til hans senere hustru, Debra Lynn, og hans eget fornavn. Ian Murdock var også en tid leder av en gruppe i Sun Microsystems som utarbeidet selskapets strategi for operativsystemet Solaris. Ved siden av dette hadde han en rekke andre jobber relatert til programvareutvikling.
Liv og virke
Murdock studerte ved Purdue University i Indiana og tok bachelorgrad i datavitenskap i 1996.
I 1993 skrev Murdock Debian Manifesto og offentliggjorde i august samme år Debian Linux Release. Murdock hadde sett seg lei på at mange av gruppene som utviklet Linux-distribusjoner gradvis gikk fra en åpen til en lukket modell, og ønsket med Debian å skape en platform som sikret at utviklergruppen forble åpen. Navnet Debian var inspirert av fornavnet til hans senere hustru, Debra Lynn, og hans eget fornavn.
Fra 2011 til 2015 var Murdock visepresident ved Platform and Developer Community i det Indianapolis-baserte analyseselskapet Salesforce Marketing Cloud.
Fra november 2015 og fram til sin død arbeidet Murdock for åpen-kildekode-selskapet Docker Inc.
Carl Menger
Carl Menger Edler von Wolfesgrün (født 23. februar 1840 i Neu-Sandez i Galicia i Østerrike-Ungarn, død 27. februar 1921) var en østerriksk økonom. Han var en sentral bidragsyter til den marginalistiske revolusjon som fant sted i økonomifaget omkring 1870, og regnes som grunnleggeren av den fagretningen som er kjent under betegnelsen «den østerrikske skole».
Mengers viktigste bidrag var at grensenytten eller marginalnytten av en vare er den samme i en hver anvendelse av varen. Derimot har hvert individ subjektive og individuelle nytteskalaer, og disse danner utgangspunkt for dannelsen av relative markedspriser.
Articuno
Articuno, også kjent som Freezer (フリーザー) i Japan, er en Pokémon i Pokémon-universet. Articuno er en av de tre legendariske fuglene, sammen med Zapdos og Moltres. Articuno er en stor blå fugl med store vinger laget av is, og kan kontrollere og frost og kulde. Articuno kan lage snøbyger når den flyr, ved å kjøle ned fuktighet i luften. Articuno er en av mange figurer designet av Game Freak og Ken Sugimori i Pokémon Red og Blue.
Articuno er pokémon nr. 144 i National Pokédex.
Brittany Byrnes
Brittany Anne Byrnes (født 31. juli 1987) er en australsk skuespiller. Hennes mest notable rolle var som Natasha Green i TV-filmen Little Oberon fra 2005.
Personlige liv
Byrnes ble født i Australia. Fra 4 årsalder gikk hun ved Bradshaw Dancers Performing Arts Academy og lærte i alle former for dans. Hun gikk på Terra Sancta College i Quakers Hill i ungdomsskoleårene.
Byrnes har hatt roller siden hun var 7 år. da hun spilte i filmen Babe. Hun fikk senere hovedrollen i TV-filmen When Good Ghouls Go Bad. Hennes siste rolle er 'Charlotte Watsford' i Nick's H2O: Just Add Water.
Qwan Ki Do
Qwan Ki Do (Quan Khí Đạo eller «Veien av den vitale energi»), også skrevet Quan Khi Dao, er en sino-vietnamesisk kampkunst. Qwan Ki Do fikk sitt definitive navn i 1981, men kan spore røttene tilbake til 2500 år f.Kr. og datidens Hung Vuong-dynasti, via den mangfoldige Sino-vietnamesiske kampkunsttradisjonen.
Brittany Byrnes
Skuespillerkarrière
I 2005 ble Byrnes nominert til en AFI-pris (de unge skuespillernes pris) for sin rolle i Little Oberon. I 2008 ble hun nominert igjen til en AFI-pris (beste kvinnelige birolle i et fjernsynsdrama) for rollen i H2O: Just Add Water.
Qwan Ki Do
Historie og opprinnelse
Fra de vietnamesiske kampkunstskolene har Qwan Ki Do hentet de typiske flygende saks-teknikkene, så vel som friboksing.
I sin nåværende form er Qwan Ki Do et resultat av mer enn 25 års studier og forskning, gjennomført av den vietnamesisk kampkunsteksperten Pham Xuân Tong, som med dette fullbyrder Chau Quan Ky sin vilje.
Karakterer/Grader
Som innen mye annen vietnamesisk kampkunst har heller ikke Qwan Ki Do et system med fargede belter. Snarere fokuseres det på nivåer, som hvert er et uttrykk for den teknikk, kunnskap og erfaring studenten har. De tre nivåer som brukes er:
Innen hvert nivå brukes likevel belter som et symbol på progresjon.
SO Dang - Hvitt belte
Studenten er i begynnelsen av sin innvielse. Han har på seg et hvitt belte, som symboliserer hans fravær av kunnskap.
Trung Dang - Svart belte
Etter gjennomføring av eksamener i Cap Bon kan studenten forbrede seg til svart belte-eksamen. Aldersgrensen her er 18 år. Studenten er testet i teknikk og ånd. Etter å ha fått det svarte beltet, fortsetter studenten sine studier, med fokus på individuell opplæring, så vel som studier i filosofi og psykologi. Fra svart belte 1. Dang har beltet en tynn rød kant (Huyen DAI).
Studenten må fokusere på pusteteknikker og individuell trening, foruten generell teknikk.
Thuong Dang - 6 til 8 Dang Dang
Beltet er rødt og hvitt med gul kant.
CHUONG man DAI - Stormesterens belte
Dette beltet går i arv fra generasjon til generasjon, og er i nyere tid overført som en testamentarisk gave fra Chau Quan Ky til Pham Xuân Tong.
Dette beltet står over alle andre grader innen Qwan Ki Do, og er en garanti for etikk og autentisitet av stilen.
Den består av fire farger som representerer de tradisjonelle dyder i Qwan Ki Do:
The Kids Are Alright
«The Kids Are Alright» er en sang av det engelske rockebandet The Who skrevet av Pete Townshend. Sangen ble gitt ut på debutalbumet My Generation i 1965. Sangen går i en klassisk pop-musikkformat fra den tiden, som en typisk tre-akkordsang, som går periodisk i en spesiell sekvens mellom tonika, subdominant og dominant. Townshend skal ha vært inspirert av Henry Purcell da han skrev den.
Denne sangen og tittelsporet «My Generation» fra albumet ble signaturlåter for bandet og for modskulturen i England på 1960-tallet.
Sangen ble senere tittelen på en dokumentarfilm om bandet fra 1979.
Den amerikanske utgaven av sangen inneholdt en forkortet gitarsolo, og var derfor 20 sekunder kortere.
I live-framføringer i de senere årene legger The Who til en lengre, ekstra seksjon mot slutten av sangen, som ofte inkluderer improvisert lyrikk, referanser til eget liv og egne barn. Etter John Entwistles død har denne ekstra teksten noen ganger referert til ham.
Glava (Värmland)
Glava er et småsted i Arvika kommune i Värmlands län i landskapet Värmland i Sverige og sentrum i Glava församling som er omtalt så tidlig som i 1540. Glava kyrka vart bygd i 1736. Glava ligger ved sjøen Glafsfjorden.
I 2005 var Glava med 201 innbyggere regnet som et tettsted, men i 2010 var innbyggertallet sunket under 200, som er grensen for å regnes som tettsted i Sverige.
Det norske selskapet REC hadde ein fabrikk for produksjon av solpanel i Glava. På det meste hadde fabrikken 300 tilsette. Fabrikken vart vedtatt lagt ned i 2010. .
Ishockey-EM for menn
Format
Formatet har hatt i løpet av sin eksistens:
Fremtid
Generalsekretæren for det svenske ishockeyforbundet Tommy Boustedt var åpen for ideen om et ishockey-EM, og i januar 2016 ble en arbeidsgruppe opprettet med formål å undersøke mulighetene for et fremtidig EM. Blant forslagene var et EM midt i sesongen hvor lag som Danmark, Norge, Sveits, Tyskland og Slovakias herrelandslag i ishockey skulle spille mot deltagerlandene i Euro Hockey Tour, Sverige, Finland, Russland og Tsjekkia. Samtidig var det flere varianter med alt fra 8 til 24 lag. Forslaget skulle presenteres for IIHFs kongress under ishockey-VM i Moskva i mai 2016, og hvis den ble vedtatt skulle avholdes for første gang fra 2018/19-sesongen. Forslaget ble imidlertid ikke akseptert av medlemslandene.
Catalonias parlament
Catalonias parlament (katalansk: Parlament de Catalunya) er den lovgivende grenen av Generalitat de Catalunya, den regionale makten i Catalonia. Det representerer det katalanske folket, og består av 135 valgte representanter. Parlamentsbygningen ligger i Parc de la Ciutadella i Barcelona.
Parlamentet var stengt mellom 1934 og 1936, og ble forbudt av Francisco Franco i 1938. De første representantene til det gjenåpna parlamentet ble valgt i 1980.
Gunnarskog
Gunnarskog er et tettsted i Arvika kommune i Värmlands län i landskapet Värmland i Sverige. I 2010 hadde tettstedet 290 innbyggere.
Kazimierz Sokołowski
Kazimierz "Kaz" Sokołowski (født 11. februar 1963) er en polsk fotballtrener og tidligere fotballspiller som er assistenttrener for den svenske klubben.
Han ble kjøpt av Tromsø i 1991. Fra 1992-94 sesongen storspilte «KAZ» for Tromsø og noterte seg for hele tre scoringer på 36 kamper. Etter hans karriere som spiller tok slutt, har Kaz hatt mange svært profilerte trenerjobber. Blant annet har han vært ansatt i klubbene Asker, Lyn og Sandefjord Fotball.
Kazimierz Sokołowski er far til den tidligere fotballspilleren Tomasz Sokołowski.
Stasjon Nexus
Stasjon Nexus er en romstasjon som opptrer i flere av historiene til Jon Bing og Tor Åge Bringsværd, særlig i tilknytning til romskipet Marco Polo.
Stasjon Nexus er også navnet på en tegneserie tegnet av Thore Hansen etter manus av Bing & Bringsværd, publisert i Nazar 2: Åndeskrift, Bing & Bringsværd, Gyldendal 1976. Serien handler om NASA-astronautene Portobello og Cyrano som i sine forberedelser til en Venusekspedisjon, finner spor som sender dem tilbake i tid og hvor de til slutt finner Atlantis.
Eggbærereker
Eggbærereker, (Pleocyemata) er en av de to underordenene som tifotkrepserene inndeles i. Artene i gruppen kjenntegnes mellom annet av at hunnkrepsene bærer de befruktede eggene under bakkroppen. Eggene klekkes som zoealarver og naupliusstadiet mangler. Pleocyemata har ikke de forgrenete gjellene som finnes hos den andre underordenen, Dendrobranchiata.
Gruppen omfatter kjente storkreps-grupper som krabber, reker, porselenskrabber, og gravekreps.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life , men stort sett WoRMS-databasen. .
Petsjengafjorden
Petsjengafjorden (russisk: Губа Печенга (Guba Pechenga), også kalt Petsjengabukta og Petsamofjorden) er en 17 km lang og 1-2 km bred fjord i Murmansk oblast i Russland. Den ligger rundt 25 km fra grensa mot Norge. Innerst i fjorden munner elva Petsjenga ut. Her ligger også byen Petsjenga. På vestre bredd, rundt halvveis inn fjorden ligger Liinakhamari (finsk: Liinahammari), som var Finlands eneste isfrie havn i tiden 1920-1944, da Petsjengaområdet var finsk territorium.
Weiher kraftverk
Weiher (III) kraftverk  er et varmekraftverk i delstaten Saarland i det vestre Tyskland. Det har en installert produksjonskapasitet på 707 MW, fordelt på én blokk (Weiher-3).
Anlegget ble påbegynt omkring 1970 og stod ferdig i 1976. Brenselkilden er kull. Operatør er energiselskapet Saarenergie GmbH.
De totale CO2-utslippene i 2008 var ca. 1 949 000 tonn, mens det samme årets kvote var 1,637 mill tonn.
Arcade Fire (EP)
EP-en ble spilt inn i en låve på Mount Desert Island, Maine. Utgivelsen i 2005 var en remasterversjon av originalen. Sangen «No Cars Go» ble gjeninnspilt for bandets andre album, Neon Bible.
Sporliste
Alle spor skrevet av Win Butler og Régine Chassagne, med mindre annet er nedtegnet.
Charte Waldeck
Charte Waldeck var et forslag til en liberal forfatning for kongeriket Preussen som ble lagt frem i kjølvannet av marsrevolusjonen i Tyskland i juli 1848. Forfatningen er oppkalt etter formannen i den prøyssiske nasjonalforsamlingen, Franz Leo Benedikt Waldeck (1802–1870).
Forfatningsforslaget omfattet bevaring av grunnleggende rettigheter, innføringen av en folkemilits, innskrenkelser i kongens vetorett overfor parlamentets beslutninger og allmenn stemmerett til begge kamre i parlamentet. Omvandlingen av Preussen til et konstitusjonelt monarki i en svekket form, fant sted i desember 1848 gjennom en oktroa-forfatning.
Carole King
Hun har også gitt ut en rekke soloalbum i sin myke popstil. «Jazzman», som er en av hennes største hits, blir benyttet i en episode av TV-serien The Simpsons, med Yeardley Smith som gjør stemmen til Lisa Simpson.
Låtskriver
Carole King var ganske ung da hun begynte å skrive hitsanger for grupper som The Drifters og The Shirelles. I en periode spilte hun inn demosanger med Paul Simon under navnet The Cousines. Hun begynte å samarbeide med Gerry Goffin som hun også giftet seg med og fikk to døtre, Louise Goffin og Sherry Goffin, som også er musikere og låtskrivere. Goffin og King var et produktivt team gjennom hele 1960-tallet, Goffin stod for teksten og King for musikken. Duoen jobbet i Brill Building og skrev for kjente artister og grupper som Ike & Tina Turner, Ann-Margret, The Beatles, The Animals, Blood, Sweat and Tears, The Byrds og The Everly Brothers. De skrev også en hit til hushjelpen deres, Eva Narcissus Boyd som tok artistnavnet Little Eva, etter at King hørte henne synge på kjøkkenet og låten «The Loco-Motion» ble en stor hit i 1962.
De skrev sanger frem til deres separasjon og skilsmisse i 1968, hvoretter King startet sin egen vellykkede solokarriere og Goffin samarbeidet med andre komponister.
Solokarriere
På 1970-tallet ble Carole King også kjent som selvstendig musiker. Kings soloalbum fra 1971, Tapestry, tok henne til toppen av hitlistene. Tapestry fikk fire Grammy Awards, årets album, beste kvinnelige vokalprestasjon, beste plate samt årets sang - en pris som for første gang ble vunnet av en kvinne. Med mer enn 25 millioner solgte eksemplarer over hele verden ble Tapestry det mest solgte albumet av en kvinnelig artist på et kvart århundre. Tapestry ble innlemmet i Grammy Hall of Fame i 1998.
Utmerkelser
I 1987 ble King innlemmet i Songwriters Hall of Fame, og et år senere ble Goffin og King tildelt National Academy of Songwriters' Lifetime Achievement Award. I 1990 ble duoen innlemmet i Rock and Roll Hall of Fame, og i 2002 ble King hedret med den prestisjetunge Johnny Mercer Award fra Songwriters Hall of Fame. To år senere mottok Goffin og King Trustees Award fra The Recording Academy.
I 2012 mottok King BMI Icon Award og en æresdoktorgrad fra Berklee College of Music. Året etter fikk hun The Recording Academy Lifetime Achievement Award, og hun ble den første kvinnen som ble tildelt The Library of Congress Gershwin Prize for Popular Song. Prisen ble overrakt av president Barack Obama på en all-star-galla i Det hvite hus.
King publiserte sine memoarer, A Natural Woman i 2012. Boken kom på 6.-plass på The New York Times' bestselgerliste.
I 2014 ble King hedret som MusiCares Person of the Year, og det ble avholdt en spesiell galla på Los Angeles Convention Center der blant annet Lady Gaga, Alicia Keys og Kacey Musgraves fremførte mange av Kings klassikere. King avsluttet konserten med fremføring av låtene «Home Again», «Jazzman» og «Sweet Seasons»/«Hey Girl» med James Taylor.
Beautiful
12. januar 2014 åpnet musikalen Beautiful: The Carole King Musical på Broadway. Showet forteller historien om Carole Kings tidlige liv og karriere, ved hjelp av sanger hun skrev. Showet ble sesongens hit og vant en Grammy for beste musikkteateralbum og to Tony-priser. I 2015 åpnet den på Londons West End, og fikk 2 Olivier Awards.
Miljøaktivist
Carole King har bodd på en Idaho-ranch siden tidlig på 1980-tallet og hun er aktivt involvert i miljøorganisasjoner til støtte for bevaring av villmarken.
Sanger skrevet for andre artister
Musikk av Carole King og tekster av Gerry Goffin.
Resultater fra Billboard Hot 100 i USA og UK Singles Chart i Storbritannia.
Soloalbum
Studioalbum
Livealbum
Soundtrack album
Klässbol
Klässbol er et tettsted i Arvika kommune i Värmlands län i landskapet Värmland i Sverige. I 2010 hadde tettstedet 293 innbyggere.
Boerrepublikkene
Boerrepublikkene (også kalt boerstatene) var uavhengige selvstyrte republikker opprettet av de nederlandsk–språklige innbyggerne i Kappkolonien og deres etterkommere (kalt trekboere, boere og voortrekkere, men senere kollektivt kjent som afrikandere) hovedsakelig i de nordlige og østlige delene av det som i dag er Sør-Afrika.
Liupan Shan
Liupan Shan (六盘山) eller Liupan Shanmai (六盘山脉) er et av de få fjellpartiene i Kina som løper i nord-sør-retning. Fjellkjeden ligger i grensetraktene mellom Ningxia, Gansu og Shaanxi. Den er ca. 240 km lang og dannert vannskillet mellom elvene Wei He (渭河) og Jing He (泾河). Høyeste topp er Migang Shan (米缸山= på grensen mellom fylkene Jingyuan (泾源) og Longde (隆德); den er 2 942 meter høy.
Storvatnet (Tingvoll)
Storvatnet er en innsjø i Tingvoll kommune i Møre og Romsdal. Storvatnet er drikkevannskilde (hovedkilde) til Frei og Kristiansund.
Korinthia
Korintkanalen mellom Korintbukten og Egeerhavet ligger 4 km øst for Korint, gjennom Korinteidet. Agii Theodori er den østligste kommunen i Korinthia og blir regnet som en forstad til Athen.
Geografi
I nord og vest finner en store jordbruksområder der det blir dyrket oliven, tomater, grønnsaker, mens mindre fjell dominerer i vest og i sør. Det høyeste fjellet er Kyllini i vest og den største innsjøen er Stymfalossjøen i sørvest.
Korinthia har varme somre og milde vintre, men kan få en del snø i fjellene om vinteren.
Historie
Fra 1833 til 1899 var Korinthia slått sammen med Argolida i prefekturet Argolidokorinthia og inkluderte øyene Hydra, Spetses og Kythira. Argolis ble igjen en del av Korinthia i 1909. Førti år seinere, i 1949, ble prefekturene skilt fra hverandre igjen.
Økonomi
Hovednæringene er turisme og jordbruk. Fram til 1950-årene dominerte jordbruket økonomien, men turistindustrien har stadig tatt mer og mer over.
Hudong
Hudong (kinesisk: 互动在线, pinyin: Hùdòng Zàixiàn) er det største (2011) nettbaserte leksikon på kinesisk og ble grunnlagt i 2005 av Pan Haidong. I juli 2011 hadde Hudong over 5 millioner artikler og i forbindelse med kommersialisering av nettstedet mottok det 100 millioner renminbi i kapital fra investorer.
Dekameronen
Dekameronen, italiensk tittel Il Decameron, (fra gresk deka (δέκα) ti; hemera (ἡμέρα) dager) regnes som Giovanni Boccaccios viktigste litterære verk. Det er en novellesamling med 100 historier. Samlingen ble sannsynligvis påbegynt i 1350 og fullført i 1353. Boken er skrevet i henhold til middelalderens allegoriske opplegg, preget av pikante fortellinger, gjerne av erotisk tilsnitt, men også tragiske. Fortellingene har inspirert forfattere som blant annet Margrete av Navarra, Geoffrey Chaucer og William Shakespeare.
Rammefortellingen
Da pesten kommer til Firenze, i 1348, flykter sju unge kvinner og tre unge menn, sammen med tjenerskap, ut av byen for å unngå å bli smittet. De bosetter seg på et slott eller en herskapsvilla, hvor de tilbringer tiden med å fortelle hverandre historier i ti dager. Hver dag skal hver av dem fortelle én historie for de andre ni. Dermed ender vi opp med 100 historier, men på grunn av forfatterens inngripen på dag fire blir det totale antallet 101. Det står også beskrevet hvordan de inntar festmåltidene sine, og utenom de 101 historiene forekommer det også samtaler mellom de sju kvinnene og de tre mennene.
Dekameronen som allegori
Verket har flere allegoriske tilsnitt. Blant annet har tallsymbolikken med ti personer blitt tolket til at de sju kvinnene tilsammen symboliserer de fire kardinaldydene: rettferdighet, mot, visdom og måtehold, samt de tre teologale dyder: tro, håp og kjærlighet. Boccacio sier selv at navnene han ga de ti personene er beskrivende for deres karakterer. I den italienske utgaven heter kvinnene: Pampinea, Fiammetta, Filomena, Emilia, Lauretta, Neifile og Elissa, mens mennene heter Panfilo, Filostrato og Dioneo.
Forgjenger til novellesjangeren
Novella, som var et av ordene Boccaccio brukte om historiene i forordet til Dekameronen, var for første gang blitt brukt som beskrivelse på korte prosaberetninger, bare få år før Dekameronen kom ut. Slik la Boccaccio fundamentet for sjangeren som gradvis utviklet seg til den moderne novellen slik vi kjenner den i dag (selv om fortellende kortprosa også har en tradisjon før fortellingene i Dekameronen, eksempelvis flere fortellinger fra Bibelen).
Paralleller til arabisk litteratur
Flere av novellene i Dekameronen drar på fortellinger fra den arabiske litterære tradisjonen, og i noen av fortellingene opptrer også arabere. Religion er også et tema i flere av historiene, for eksempel tredje fortelling første dag, hvor datidens tre store religioner, kristendommen, islam og jødedommen, på sympatisk vis blir sidestilt. I tillegg til at tallet med 100 fortellinger minner sterkt om antall sanger i Dantes Den guddommelige komedie, er det også mulig å tenke seg tallsymbolikken i samsvar med den arabiske Tusen og en natt, et verk som også er bygget opp av en rammehistorie som omslutter flere kortere fortellinger.
Gersteinwerk kraftverk
Gersteinwerk kraftverk  er et varmekraftverk i delstaten Nordrhein-Westfalen i det vestre Tyskland. Det har en installert produksjonskapasitet på 1 680 MW, fordelt på 4 x 427 MW blokker med dampturbiner fra Siemens. Gassfyringsenhetene ved Werne kraftverk inngår som blokk K i dette anlegget. Brenselkilden er steinkull og naturgass. Operatør er energiselskapet RWE Power AG.
De totale CO2-utslippene økte merkbart i 2008 og var ca. 1 044 600 tonn, langt over kvoten det samme året som var 0,255 mill. tonn. Utslippet er likevel lavt sammenliknet med anleggets effekt.
På samme stedet ligger Werne kullkraftverk (Gersteinwerk-K).
HC Leipzig
Handball-Club Leipzig e.V. er en håndballklubb i Leipzig i delstaten Sachsen i Tyskland. Klubben ble stiftet i 1999 og spiller i Bundesliga. De norske spillerne Renate Urne, Mette Ommundsen og Rannveig Haugen spiller i klubben. Else-Marthe Sørlie Lybekk spilte for klubben fra 2003 til 2008.
Muzikal Bullit – The Admiral Story
Muzikal Bullit – The Admiral Story er et musikkalbum med Admiral P, utgitt i 2008. Dette er hans første plate som soloartist.
Skolemedisin
Skolemedisin er en populær betegnelse for medisin som har dokumentert effekt. Skolemedisinen bygger på anvendt vitenskap.
Forskjellen på skolemedisin og såkalt alternativ medisin er at alternativ sykdomsbehandling mangler dokumentert virkning. Alternativ behandling bygger isteden på folkemedisin, religiøse tradisjoner, filosofi og pseudovitenskap og omfatter blant annet naturmedisin, folkemedisin, kiropraktikk, homøopati og healing.
Betegnelsen skolemedisin benyttes oftest av alternative behandlere, mens skolemedisinerne selv normalt bruker andre begreper som f.eks. evidensbasert medisin eller konvensjonell medisin.
Qibla
Qibla (arabisk قبلة) er et arabisk ord som innen islam refererer til den retningen man skal snu seg mot når man ber, det vil i praksis si mot Mekka.
Opprinnelig var qibla retningen som pekte mot Jerusalem, og Jerusalem kalles derfor den første av de to qiblaer. I året 624, under Muhammeds eksil i Medina, ble qibla endret til å peke mot Kaba i Mekka. Bestrebelsene på å fastlså denne retningen var en motivasjon for arabernes interesse for astronomisk forskning.
Dersom man befinner seg inne i selve Kaba, skal man vende seg mot Kabas yttervegger. Kaba ligger på 21° 25' 24" Nordlig bredde, 39° 49' 24" Østlig lengde.
Qibla har også betydning i andre islamske ritualer. For eksempel skal dyr som slaktes etter halalmetoden snus med hodet i retning qibla. Muslimer som skal begraves skal ha hodene vendt i retning qibla.
René-Laurent Vuillermoz
René-Laurent Vuillermoz (født 26. oktober 1977 i Aosta) er en italiensk tidligere skiskytter.
Vuillermoz debuterte i verdenscupen i 2002 på sprinten i Oberhof (med en 84.-plass). Følgende sesong oppnådde han en 11.-plass i Östersund. Senere har han tatt to tredjeplasser. Han har to pallplasseringer i verdenscupløp, tredjeplasser fra Ruhpolding i 2005 og Oberhof i 2007.
Vuillermoz har deltatt i tre OL, og i alle verdensmesterskap fra 2003 til 2012. Hans beste individuelle plassering er niendeplass på sprinten under VM 2007 i Antholz. I det samme mesterskapet var han med på å ta en overraskende fjerdeplass for det italienske stafettlaget.
Otis Williams
Otis Williams (født 30. oktober 1941 i Texarkana i Texas) er en soul-sanger fra USA. Han har vært med i vokalgruppa The Temptations fra den starta i 1961, og han er den eneste av de opprinnelige medlemmene som fortsatt er med.
I tenåra var Williams med i (og initiativtaker til) ei rekke sanggrupper, blant dem Otis Williams and the Siberians, The El Domingoes og The Distants, hvorav den siste fikk spille inn noen plater og blei ganske populær lokalt. På bakgrunn av et tilbud fra Berry Gordy, direktør i plateselskapet Motown, slo Williams og bandkameratene Elbridge Bryant og Melvin Franklin seg sammen med Eddie Kendricks og Paul Williams, som hadde sunget i The Primes, og i mars 1961 undertegna de kontrakt som The Temptations. Gruppa blei etter hvert 1960-tallets mest kjente mannlige vokalgruppe, og den har fortsatt fram til i dag, riktig nok med omfattende endringer i besetning og med besøk i andre musikksjangrer som funk, disco og pop.
Tenoren Williams er den eneste som har vært med i gruppa hele perioden. Han synger svært sjelden førstestemme, men har i stedet fokusert på rollen som leder og organisator.
Sammen med Patricia Romanowski skreiv han i 1988 boka The Temptations, som både er en sjølbiografi og historia om gruppa. Ti år etter lagde TV-selskapet NBC en miniserie med boka som utgangspunkt.
The Temptations blei innvotert i Rock and Roll Hall of Fame i 1989.
Canaletto
Giovanni Antonio Canal (født 28. oktober 1697 i Venezia i republikken Venezia, død 19. april 1768 samme sted), bedre kjent som Canaletto, var en italiensk maler som var berømt for sine vedute (landskaper) fra Venezia. Han var også en betydningsfull grafiker, nærmere bestemt etser.
Hans nevø, Bernardo Bellotto var også landskapsmaler og benyttet iblant navnet Canaletto for å fremme sin karriere.
Barndom og læretid
Canaletto var sønn av maleren Barnardo Canal (derav hans kallenavn) og Artemisia Barbieri. Han tilbrakte sin lærlingtid med sin far og sin bror. Han begynte først i sin fars yrke som maler av teaterdekorasjoner, men ble inspirert av den romerske vedutista Giovanni Paolo Pannini og begynte å male dagliglivet i byen og dens folk.
Maler
Etter å ha vendt tilbake fra Roma i 1719 begynte han å male på sin berømte topografiske måte. Mens han studerte med den eldre Luca Carlevaris, en middels talentfull maler av bybilder, ble han fort like dyktig som sin mester.
I 1725 hadde maleren Alessandro Marchesini, som også var innkjøper for kunstsamleren Stefano Conti fra Lucca, forespurt om det var mulig å kjøpe to 'Venezia-utsikter', da agenten bad ham om i stedet å overveie verket av «Antonio Canale... det er som Carlevaris, men man kan se solen skinne i det.»
Canalettos tidlige malerier ble malt «etter naturen» i motsetning til den alminnelige praksis med å gjøre bilder ferdig i atelieret. I noen av sine senere arbeider går han tilbake til denne metoden. Forskjellen sees av tendensen til at fjerne gjenstander blir malt som små farveklatter – en virkning av å bruke et camera obscura, noe som utvisker detaljene i fjerntliggende objekter.
Imidlertid er hans bilder alltid bemerkelsesverdig nøyaktige: han skildret blant annet de årlig tilbakevendende problemer med oversvømmelser og is i lagunen. Canalettos tidlige arbeider forblir de mest yndede og er ifølge mange eksperter hans beste. Ett av hans fineste tidlige arbeider er Stenhuggerens gård (1729, London, the National Gallery) som skildrer en alminnelig arbeidsplass i byen.
Senere ble Canaletto kjent for sine storslåtte scenerier med Venezias kanaler og Dogepalasset. Hans byprospekter i stor skala portretterre byens fornemme liv og pretensiøse tradisjoner, idet de gjorde ny bruk av atmosfæriske virkninger og sterke lokalfarver, kvaliteter hvormed hans arbeider foregriper impresjonismen.
Mange av hans bilder ble solgt til englendere på deres Grand Tour ofte med handelsmannen Joseph Smith (1682-1770) som agent. Han ble i 1744 britisk konsul i Venezia.
Smith handlet som agent for Canaletto først ved å bestille bilder fra Venezia av ham først i 1720-årere og ved at hjelpe ham med å selge malerierne til englendere.
I 1740-årene ble Canalettos marked forstyrret, idet den østerrikske arvefølgekrig førte til en reduksjon av antallet av engelske besøkende i Venezia. Smith sørget også for utgivelse av en serie raderinger av caprichios (eller arkitektoniske fantasier) (capriccio Italiensk: innfall) og hans vedute ideale, med utbyttet var ikke stort nok, og i 1746 flyttet Canaletto til London for å være tettere på sitt marked. Han forble i England til 1755 og malte prospekter av London (herunder den nye Westminster Bridge) og av sine kunders paleer og hus. Hans maleri fra 1754 av Old Walton Bridge viser Canaletto på den.
Det ble ofte forventet at han skulle male på samme måte i England som han hadde malt i sin fødeby. Alt i alt var denne periode ikke tilfredsstillende, noe som mest av alt skyldtes den dalende kvalitet av Canalettos arbeide. Canalettos maleri begynte å virke mekanisk og være mindre flytende, og den engelske kunstkritiker George Vertue antydet at den, som malte under navnet 'Canaletto' ikke var den riktige Canaletto, men en svindler.
Kunstneren ble tvunget til at gi offentlige maledemonstrasjoner for å mane denne påstand i jorden. Imidlertid gjenvant han aldri helt sitt gamle ry.
Etter å være vendt tilbake til Venezia ble Canaletto i 1763 innvalgt i det venetianske akademi. Han fortsatte med å male til sin død i 1768. I sine senere år arbeidet han ofte ut fra gamle skisser, men han lavet også forbausende nye komposisjoner. Han var innstilt på å lage små subtile endringer i topografien for den kunstneriske virknings skyld.
Edane
Edane er et tettsted i Arvika kommune i Värmlands län i landskapet Värmland i Sverige. I 2010 hadde tettstedet 706 innbyggere.
To the World
To the World er et musikkalbum med Admiral P og Nico D, utgitt i 2009. Dette er duoens debutalbum.
Løkenhavna
Løkenhavna er et boligfelt på Kolsås i Bærum kommune i Akershus fylke. Boligfeltet består av rekkehus, eneboliger og noen få blokker.
Under arbeidet med forlengelse av Kolsåsbanen til Rykkinn er det foreslått å legge en stasjon på Løkenhavna. Boligfeltet betjenes i dag relativt dårlig av eksisterende kollektivtransport.
Like nord for boligbebyggelsen domineres landskapet av en bratt klippevegg, som siden 1990-årene har vært et populært område for sportsklatring.
Sandvatnet (Suldal)
Sandvatnet er en innsjø i Suldal kommune i Rogaland. Den er regulert som magasin for Kvanndal kraftverk.
Gruvesamfunn
Et gruvesamfunn er en by, landsbygd eller region der befolkningen lever av malm-uttak fra en gruve.
Jobber overtid EP
Jobber overtid EP er en EP med Admiral P, utgitt i mars 2011.
Irland under Sommer-OL 1972
Irland under Sommer-OL 1972. Seksisju sportsutøvere fra Irland deltok i tolv sporter under Sommer-OL 1972 i München. De vant ikke noen medaljer.
George McCartney
George McCartney (født 29. april 1981 i Belfast, Nord-Irland) er en nordirsk fotballspiller. Han spiller venstrebeck og spilte sist for West Ham frem til 2014. McCartney spilte også for fra 2001 til 2010.
Bajit Spielgajávri
Bajit Spielgajávri er en innsjø i Kautokeino kommune i Finnmark.
Bondefangeri
Bondefangeri er en norsk betegnelse på en viss type kriminalitet, der folk ranes eller svindles etter å være blitt avledet med alkohol og sex.
Jössefors
Jössefors er et tettsted i Arvika kommune i Värmlands län i landskapet Värmland i Sverige. Det ligger cirka syv kilometer nordvest for Arvika. I 2010 hadde tettstedet 732 innbyggere.
Bondefangeri
I Norge ble slik virksomhet gjerne assosiert med forstaden Vaterland i Kristiania. Dette skyldtes ikke minst Abelone-saken i 1893, da et offer for bondefangeri viste seg å være bevæpnet og skjøt ned en kneipevert. Bondefangeri var et populært tema i underholdningslitteratur og film rundt forrige århundreskifte (se f.eks. Bondefangeri i Vaterland).
I dag brukes ordet mer om en generell svindler som ikke bruker vold. Utgangspunktet er noe av det samme, der svindleren lurer en godtroende person. Ofte vil offeret være i en situasjon der han/hun trenger hjelp, og blir på den måten satt i en situasjon der han/hun ikke har så mye valg enn å stole på en hjelper – som viser seg å ha andre hensikter.
Uttrykket brukes også i en enda mildere form, der det ikke er snakk om direkte svindel. «Offeret» er i en vanskelig situasjon, og kan ha blitt satt/lurt i denne situasjonen av bondefangeren. Offeret kommer ikke ut av situasjonen uten hjelp av bondefangeren, og dette vil bondefangeren tjene noe på mens offeret vil tape noe på det. Kan forekomme i forhold som har med politikk eller næringsliv å gjøre.
Frau Abus de confiance Huuhaa
Karl Ernst
Karl Ernst (født 1. september 1904 i Wilmersdorf i Berlin, død 31. juli 1934 i Berlin-Licherfelde) var en tysk nazist og SA-general med nær tilknytning til SA-leder Ernst Röhm. Han fikk en ledende stilling i Sturmabteilung (SA) og ble innvalgt i Riksdagen.
Ernst ble drept i De lange knivers natt.
Liv og virke
Han ble født i Wilmersdorf i Berlin, og arbeidet som ung mann som pikkolo på et hotell der, og som utkaster på en kafé. I 1923 gikk han inn i NSDAP. Han tiltrakk seg raskt lederen Ernst Röhms oppmerksomhet, angivelig ikke minst fordi han hadde utseendet med seg, og kom snart inn i Röhms indre krets.
4. april 1931 ble Ernst forfremmet til SAs leder for Berlin og Brandenburg. Gjennom Röhms innflytelse ble han valgt inn i Riksdagen i 1932. Tidlig i 1934 ble han forfremmet til Gruppenführer i SA, og ble samtidig innlemmet i den nasjonale ledelsen for organisasjonen.
Panda-dvergciklide
Hannene blir opptil 8 cm lange, hunnene ca. 5 cm. Det er en populær akvariefisk. Arten er oppkalt etter den nederlandske iktyologen Han Nijssen.
Rónald Gómez
Rónald Gómez Gómez (født 24. januar 1975 i Guanacaste) er en costaricansk fotballspiller som spiller for klubben Santos de Guápiles.
Han har deltatt i to VM-sluttspill for. Under VM 2002 scoret han to mål, blant annet ett mot verdensmestrene. Under VM i Tyskland fire år senere scoret han et mål i den siste gruppespillkampen mot. Han er dermed delt toppscorer for Costa Rica i VM-sluttspill sammen med Paulo Wanchope.
I løpet av karrieren har han spilt for klubber i Guatemala, Spania, Hellas og Kypros.
Boxberg kraftverk
Boxberg kraftverk  er et varmekraftverk i delstaten Sachsen i det østre Tyskland. Det har en installert produksjonskapasitet på 2570 MW, fordelt på en rekke operative blokker. Blokken Boxberg-Q hr en Siemens-generator og -turbin på 907 MW og ble ferdig i 2000. Anleggets totalkapasitet oppnås gjennom utbygginger innen 2011.
Brenselkilden er brunkull (lignitt). Operatør er energiselskapet Vattenfall. Utslippene av CO2 var 15,5 millioner tonn i 2007.
I 2008 var utslippene og -kvotene slik ved de ulike enhetene:
Island under Sommer-OL 1972
Island under Sommer-OL 1972. Tjueseks sportsutøvere fra Island deltok i fire sporter, friidrett, svømming, vektløfting og håndball under Sommer-OL 1972 i München. Island vant ikke noen medaljer.
Elbridge Bryant
Elbridge «Al» Bryant (født 28. september 1939 i Thomasville i Georgia, død 26. oktober 1975) var en soul-sanger fra USA. Han var med å starte vokalgruppa The Temptations, som i 1960-årene var ledende innen sin sjanger.
Bryant var sammen med vennen Otis Williams med i ei rekke sanggrupper, blant annet Otis Williams & The Siberians, The El Domingoes og The Distants. I 1961 gikk de sammen med Melvin Franklin (også fra The Distants) og Eddie Kendricks og Paul Williams (begge fra The Primes) om å danne ei ny gruppe, som under navnet The Temptations fikk kontrakt med plateselskapet Motown.
Tenoren Bryant sang sjelden førstestemme på gruppas plateinnspillinger, noe oftere på konserter. De første åra gav The Temptations ut ei rekke plater, men uten særlig suksess. Bryant, som var den eneste i gruppa som hadde familie og dagtidsjobb, var utålmodig, og han kom etter hvert dårlig overens med de andre. Etter flere alvorlige sammenstøt fikk han sparken ved juletider 1963. Han blei erstatta av David Ruffin. Noen tid etter fikk gruppa sin første hit.
Etter dette sang Bryant med ulike grupper, blant annet The Premiers, fortsatt uten noen særlig suksess. Han døde i oktober 1975 av skrumplever.
Toska
Toska er ei øy vest for Radøy i Alver kommune i Vestland fylke.
Vegen til Toska sto ferdig i 1989, og øya er et populært utferdssted for mange. Det er fint å gå turer langs Toska-vegen, og det er mange fine fiskeplasser der, tilgjengelige for alle. Øya Toska har nærmere 40 fastboende. I tillegg er det mange byfolk som har glede av hyttene sine der ute, mange med tilknytning til stedet, men også nyinnflyttede folk.
Det er ennå noen bønder igjen på øya, men de fleste jobber i andre yrker, mange pendler til nabokommuner og Bergen.
Hovedhavna på Toska er Vestevågen, den har god dybde i innseilinga, men seilingshøyden begrenses av et luftspenn.
SimCity 4
SimCity 4 er et videospill som går ut på å bygge en by. Spillet er utviklet av Maxis, og ble utgitt 14. januar 2003 som den fjerde i SimCity-serien.
Spillet går ut på at man lager en region ved terraforming og så bygger tomter som vokser inn til å bli en by. Tomtene man kan bygge er enten av industriell, næringslivs- eller bostedskarakter. I tillegg må man lage servicetilbud til innbyggerne sine, som for eksempel infrastruktur. Det går også an å forbedre sikkerheten i byene sine ved hjelp av politistasjoner og brannstasjoner.
For at byen skal bestå, må man justere skatter, få folk til å jobbe, og gjøre oppdrag for å få bonusstrukturer som kan forbedre økonomien.
Rush Hour
Rush Hour er en tilleggspakke til SimCity 4. Spillet tillater en hel del nye funksjoner. Man kan få flere oppdrag å utføre. Noen av de nye kjøreoppdragene er med båt på vannet, tog i høye hastigheter, utrykningskjøretøy som politibil, brannbil og ambulanse, militære kjøretøy som stridsvogner, fly og helikopter i lufta. Det følger også med nye transportmuligheter i denne tilleggspakken som ekspresstog og vanlig tog. Man kan også laget et eget fergesystem med både store og små båter. Mulighetene er også store når det gjelder veiutbygging, da man kan bygge brede avenyer i byen.
Sim City 4 Rush Hour er gitt ut av EA Games med utvikling av Maxis og Will Wright.
Mycalesina
Mycalesina er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). Gruppen er artsrik i Afrika (særlig på Madagaskar) og i Sørøst-Asia.
Utseende
Middelsstore, brune sommerfugler med avrundede vinger. De har gjerne øyeflekker og ofte oransjefargede felter på vingene. Mange arter har regntids- og tørketidsformer som ser ganske ulike ut, dette gjør klassifiseringen vanskelig.
Utbredelse
Gruppen er utbredt i tropisk Afrika (inkludert mange arter på Madagaskar), Sørøst-Asia og Australia.
Serbere
Serbere er et slavisk folkeslag som hovedsakelig bor i Serbia, Montenegro, Bosnia-Hercegovina, Kroatia, Slovenia, Nord-Makedonia og Republika Srpska. Det finnes også en stor serbisk diaspora i Nord-Amerika, Canada og Vest-Europa, hovedsakelig konsentrert i Tyskland, Sveits og Østerrike. Det totale antall serbere i verden ligger på mellom 12 og 13 millioner. Mange serbere er tyskfødte og lever på samme måte som tyskerne. Mange serbere er også etniske tyskere.
Etter at den osmanske krigen i Europa startet på Balkan, starter også serberne å krysse elvene Sava og Donau samtidig som de var utbredt i Sentral-Europa og dagens Vojvodina, Slavonia, Transilvania og Ungarn. Mange tiltrakk seg til Russland, hvor de hadde blitt tilbudt territorier og fastsettlse. To Store Serbiske vandringer førte til en forskyvning fra Det osmanske riket og utviklet kristendommen, hvor den er dagen i dag.
Befolkning
De fleste serberne bor i Serbia, Montenegro, Bosnia-Hercegovina, Kroatia og Slovenia. En stor del bor også i Kroatia, ettersom at de hadde en egen nasjon i 1990. Minoriteter av serberne finnes også i Nord-Makedonia (Kumanovo, Skoplje), Kosovo, Romania (Banat), Ungarn (Szentendre, Pecs, Szeged) og Italia (Trieste). Mange serbere og diaspora lever i Frankrike, Russland, Brasil, Canada, USA og Australia.
Den store bymessige befolkningen av serberne i det tidligere Jugoslavia finnes i Beograd (over 1,500,000), Novi Sad (c. 300,000), Niš (c. 250,000), Banja Luka (i Bosnia-Hercegovina) (c. 170,000), Kragujevac (c. 175,000), Østlig Sarajevo og Prijedor (i Bosnia-Hercegovina) (c. 80,000). Alle hovedstedene av det tidligere Jugoslavia inneholder en sterk historisk serbisk minoritet – 10,000 sterk og over (tatt opp hvor som helst mellom 2%- 3% av befolkningen – Zagreb, Skoplje – gjennom Ljubljana og Sarajevo, og til slutt, Podgorica – over 26%).
I Europa, utgjør 6.5 millioner serberne omtrent 66% av befolkningen i Serbia, Enda en knapp million lever i Bosnia-Hercegovina [6] og 600,000 i Kroatia før krigen, med enda en 200 tusen i Montenegro følgende dets uavhengighet. I 1991 var det omkring 8.5 million serbere i en hel land.
I utlandet, Vienna sies å være hjem til den store serbiske befolkningen i Chicago (og omgiende område) med Toronto og Sydlig Ontario på tredjeplass. Los Angeles har store serbiske fellesskaper, men det samme er også i Istanbul og Paris. Antallet Serberne i diaspora er ukjent, men varierer mellom 1 og 2 million på en side, og opp til 4 million. Det samme til Departement for Diaspora i Republikken av Serbia. Maksimumsantallet av serberne er rundt hvor som helst fra omkring 9.5 til 12 million, men avhengig av vurderingen som er brukt for diaspora. Mindre antall Serberne lever i New Zealand, og i Sør-Amerika, landene som (Argentina, Bolivia og Chile).
Kjente serbere
Serberne har hatt en betydelig og viktig rolle i utviklingen av kunst og vitenskap. Framstående individer inkluderer også kjente serbiske vitenskapsmennene som Nikola Tesla, Mihajlo Pupin, Jovan Cvijic, og Milutin Milankovic.
Serbia har også lang tradisjon innen idrett som har blitt kjent verden over og regnes derfor av mange som stor idrettsnasjon tross alt sin størrelse. Serbere har gjennom idrettshistorien har hatt stor suksess og gode resultater innen idrett som Basketball, Tennis, Fotball, Volleyball, Håndball og Vannpolo. De kjente serbere innen idrett er Vlade Divac, Predrag Stojaković, Dejan Bodiroga, Novak Đoković, Ana Ivanovic, Jelena Jankovic, Dejan Stanković, Nemanja Vidic, Nikola Zigic, Dragan Skrbic, Vladimir Grbic, Aleksandar Sapic, Milos Sarcev og Milorad Čavić.
En af rikets herrar
En af rikets herrar var en svensk ærestittel, innført av kong Gustav III ved den endrede regjeringsformen i 1772. Verdigheten ble utdelt av kongen og i et brev av den 25. januar 1773 ble Fredrik Vilhelm von Hessenstein den første som fikk rett til å benytte tittelen. Tittelen ga innehaveren:
Personen kunne også legge dette i sin tittel, for eksempel "Hans Excellens Högvälborne Herr Greve Axel von Fersen d.y., En av Rikets Herrar, Riddare och Kommendör av Kunglig Majestäts Orden och Kommendör med Stora Korset av Svärdsorden"
Det betydde at den som fikk denne verdighet hadde samme rang som riksrådet, som alltid hadde vært et embete og en rang som ble oppnådd ved personlig dugelighet og ikke bare fra vennskap med kongen. Tittelen ble avskaffet den 10. januar 1868.
Våja
Våja er en innsjø i kommunene Lunner og Gran på Hadeland. Innsjøen utgjøres av flere tidligere vann, som ved oppdemming har flytt sammen til ett. Demningen er ved utløpet mot Skjerva i sørvest, like ved fylkesvei 23.
Philippus Zhao Huaiyi
Philippus Zhao Huaiyi 趙懷義, (født 4. oktober 1880 i landsbyen Zhengfushi 正福寺 vest for Beijing i Kina, død 14. oktober 1927) var katolsk biskop i Xuanhua.